b'\n_START_ARTICLE_\nWilliams FW09\n_START_PARAGRAPH_\nWilliams FW09/B je Williamsov dirkalnik Formule 1, ki je bil v uporabi v sezoni 1984, ko sta z njim dirkala Keke Rosberg in Jacques Laffite. Skupno sta z njim zbrala dvaintrideset nastopov na prvenstvenih dirkah Formule 1, na katerih sta dosegla eno zmago in \xc5\xa1e eno uvrstitev na stopni\xc4\x8dke._NEWLINE_Dirkalnik se je izkazal za nezanesljivega, saj sta dirka\xc4\x8da na \xc5\xa1estnajstih dirkah odstopila kar enaindvajsetkrat. Rosberg je dosegel edini odmevni uvrstitvi, zmago na dirki za Veliko nagrado ZDA in drugo mesto na dirki za Veliko nagrado Brazilije. Sicer pa sta dosegla \xc5\xa1e tri \xc4\x8detrta ter po eno peto in \xc5\xa1esto mesto, kar je skupno pomenilo \xc5\xa1esto mesto v konstruktorskem prvenstvu s petindvajsetimi to\xc4\x8dkami in pol.'